25 establiments participen a les Jornades 'Sabors de la Conca amb Bacallà'\nEls restaurants i allotjaments participants elaboraran, del 13 de maig al 20 de juny, menús creats per l’ocasió amb el bacallà com a protagonista\nPresentació de les Jornades 'Sabors de la Conca amb Bacallà' al Monestir de Poblet, AEHT\nDimecres, 12 Mai 2021 11:11\nEl proper dijous 13 de maig donaran el tret de sortida les Jornades 'Sabors de la Conca amb Bacallà' al Monestir de Poblet, les quals estan organitzades per l'Associació d'Empresaris d'Hostaleria de la Conca de Barberà i Muntanyes de Prades. Les Jornades compten amb el patrocini de Celler Mas Vicenç, Celler Abadia de Poblet, Celler Sans Travé i Coca-cola; i amb la col·laboració del Consell Comarcal de la Conca de Barberà, Concactiva i el Consorci de Comerç, Artesania i Moda de Catalunya.\n'Sabors de la Conca amb Bacallà' surt de la idea de trobar un denominador comú d´un producte típic de la Conca per la dates de la primavera i de forma consensuada l’associació ha escollit un menjar que està a la majoria de cartes dels restauradors de la comarca: el Bacallà; el qual estarà cuinat de diferents formes i amb altres productes típics de la Conca com la mel, el safrà, all , bolets, melmelades, farigola i molts altres.\nPer la seva banda, el president del Consell Comarcal de la Conca de Barberà, Magí Trullols, també ha volgut posar sobre la taula el seu suport a la iniciativa: “Desitjo que el sabor del bacallà sigui el punt d’inflexió cap a la recuperació del sector al nostre territori”.\nJosep Ramon Guiu, també ha volgut remarcar el creixement que ha fet l'Associació i l’importància que tenen aquestes jornades per reactivar el sector: “Hem passat de 22 associats en un any difícil de pandèmia a més de 70 associats i volem seguir aglutinant a tots els establiments de la Conca de Barberà i les Muntanyes de Prades”.\nAl seu torn, Josep Maria Sans Travé, del Celler Sans Travé i representant de la D.O Conca de Barberà, ha volgut manifestar la seva satisfacció “per la quantitat d’establiments que s’han sumat a la iniciativa. Esperem que a les properes jornades que organitzem, se’n segueixin sumant molts més!”\nPer la seva banda, l' enòleg del Celler Abadia de Poblet, Jaume Pujol, ha destacat “la idoneïtat del trepat com a varietat ideal per maridar-la amb bacallà: és fi, és elegant, és fresc. És el millor maridatge que podia tenir el protagonista d’aquestes jornades”\nTota la informació de les jornades estarà disponible en breu a la pàgina web https://aeht.es/jornades-gastronomiques/


Benissa celebra la coronació de les regines de festes per primera vegada a l’interior de l’església « Infobenissa\nBenissa celebra la coronació de les regines de festes per primera vegada a l’interior de l’església\nCoronació de les regines\nBenissa va celebrar divendres passat, i per primera vegada, a l’interior de l’església parroquial de la Puríssima Xiqueta, a causa de les males previsions meteorològiques, l’acte de coronació de les regines major i infantil 2013, Alba Capó Soliveres i Maria Crespo Oltra. Els festers, amb la col·laboració del rector Jose Tomás, van preparar un escenari preciós, sota la imatge de la Puríssima Xiqueta, que va ser testimoni per primera vegada d’aquest acte festiu.\nA l’acte, presentat pels festers Ximo Ribes i Tere Ibañez, i per les xiquetes Mar Muñoz, Maria Roselló i Teresa Ribes, van assistir nombroses autoritats de la comarca i les regines i dames de diferents municipis veïns. Abans de començar la coronació, tots van ser rebuts pel batle de Benissa, Juan Bautista Roselló, i per la regidora de Festes, Raquel Soliveres i la resta d’autoritats locals a l’Ajuntament.\nDesprés de ser coronades les regines es van succeir les intervencions de la presidenta de Festes, Mariola Font, la regidora Raquel Soliveres i finalment la intervenció del batle de Benissa, Juan Bautista Roselló que va felicitar les regines i a tots els festers destacant l’esforç fet per tots en l’organització d’aquestes festes.\nBenissa va celebrar anit l’acte de coronació de les regines (21/4/2012)\nBenissa corona hui a Andrea López i María Serra com a regines de les festes (20/4/2012)\nLes festes de Benissa arranquen aquesta nit amb la coronació de les regines (24/4/2009)


AstraZeneca | Tres casos de trombos entre agentes vacunados\nConfirmen tres casos de trombosis entre agents vacunats a València\nUn policia nacional continua hospitalitzat en estat greu de salut mentre els seus dos companys ja han rebut l'alta\nUn agente de la Policía Local de Valencia recibe la vacuna contra el coronavirus. / PLV\nLa Comunitat Valenciana ha confirmat els primers casos de trombosis entre els vacunats amb AstraZeneca. Dos policies nacionals i un guàrdia civil de València han desenvolupat trombes després de la vacunació.\nSegons informa À Punt, aquestes tres persones havien sigut hospitalitzades encara que dues d’elles ja han rebut l’alta. La primera d’elles va ser diagnosticada amb una trombosi pulmonar i va haver d’ingressar en dues ocasions. En el cas del guàrdia civil, va patir un infart derivat de la trombosi.\nPer contra, el tercer agent de 45 anys roman sedat a l’hospital. El professional de la Policia Nacional va ser trobat inconscient a la seua casa. De moment se sap que presenta un greu estat de salut.\nAquestes tres persones havien sigut immunitzades amb la primera dosi d’AstraZeneca en ser menors de 55 anys pertanyents a un col·lectiu essència. Pel que sembla, les dosis que se’ls va administrar eren d’un lot diferent al retirat en nombrosos països europeus, entre ells Espanya, per vincular-se a casos de trombes entre vacunats.\nDe moment ja són una trentena de persones les que han desenvolupat trombes després de la vacuna. A més, hi ha una dona morta que va començar amb símptomes hores després de la vacunació. Per això, des de l’Agència Europea del Medicament investiguen si hi ha relació de causalitat entre la trombosi i AstraZeneca.


L'agenda per no donar treva l'avorriment\nDiada infantil. Taller de màscares amb goma eva, dic star i jocs populars a les 11 h a la plaça Major de l’Arenal de Llucmajor.\n‘L’erugueta dolguda’. És la història d’una eruga que era molt petita, però tenia una gana enorme. Així que es va passar tot aquest conte menjant, travessant pàgina rere pàgina. Fins que finalment es va convertir, com totes les erugues, en papallona. Tindrà lloc a les 11.30 h a la biblioteca del Coll d’en Rabassa de Palma.\nTaller d’avions de paper. Després de l’èxit de juny, aquest juliol es farà una nova edició del taller més aeronàutic de l’estiu! Els més petits aprendran a realitzar models més atrevits, plecs més difícils! Es farà a les 11 h a la biblioteca Son Cànaves de Palma.\nTaller collage. S’utilitzarà la tècnica del collage per a la creació de petites peces individuals. Cada infant farà un dibuix i caldrà utilitzar la tècnica de collage per omplir-lo, usaran revistes i diaris. Un dibuix ben diferent. Es durà a terme a les 10.30 h a la biblioteca de Son Cladera de Palma.\nTaller de mandales. Un taller per descobrir què és un mandala i com permet potenciar la concentració amb diversió. Serà a les 11 h a la biblioteca de Son Gotleu de Palma.\n‘Un monstruo viene a verme’. Set minuts després de la mitjanit, en Conor es desperta i es troba un monstre a la finestra. Però no és el monstre que esperava, el del malson que té quasi totes les nits d’ençà que la seva mare començà l’inacabable i pesat tractament. Aquest monstre és diferent, antic i salvatge. I cerca el més perillós de tot: la veritat. Es podrà veure a les Escoles Velles de Petra a les 22.30 h. A partir de 8 anys.\nCampament viatger. Coneixeran el continent d’Oceania. El Club Small Travellers celebra el seu campament viatger i comença l’aventura coneixent Oceania. A través de les manualitats i la diversió, els petits viatgers s’acostaran a la seva cultura, les tradicions i les seves més misterioses històries i contes. Serà a les 10 h al B the travel brand Xperience, a Palma.\nDia internacional dels asteroides. La Colònia de Sant Jordi celebra el primer Dia internacional dels asteroides amb diverses activitats. L’objectiu és acostar a grans i petits la realitat que envolta l’univers més enllà de la Terra. A les 11 h a la plaça del Dolç. Posteriorment, a partir de les 22 h, la plaça Pou d’en Verdera serà l’escenari d’una plantada de telescopis per observar les estrelles i constel·lacions, entre altres elements astronòmics.\n‘Els clàssics no passen de moda’. En la XV Mostra de teatre, música i dansa infantil i juvenil de Capdepera, els alumnes del taller de teatre de Som aquí, gabellins, presenten Els clàssics no passen de moda, dirigida per Arnau Serra. A qui no li agrada recordar els contes de sempre? Els que formen part de la nostra infantesa, els que sempre vàrem voler escoltar abans de dormir: Na caputxeta vermella, Na Blancaneus, En Patufet, entre d’altres. Se’n podrà gaudir a les 20 h al Teatre de Capdepera.\n‘Oliver Twist’. Musical infantil a càrrec del taller de teatre en anglès de l’AMIPA S’Auba, dirigits per Elisabeth Graham i Alejandra Cabello. Un relat magnífic i trepidant sobre la fi de la innocència. Oliver és un nin orfe que és expulsat de manera injusta de la institució on viu. A partir d’aquest moment haurà de sobreviure sol. En aquesta nova etapa, coneixerà personatges que l’ajudaran, o bé li complicaran l’existència. Tots formaran part de la seva història i d’ells n’aprendrà i creixerà com a persona. La seva bondat i il·lusió per tirar endavant faran que sempre acabi trobant el camí adequat. Serà a les 22 h al Centre Cap Vermell de Capdepera.\n‘El gegant sempre té gana’. Versió lliure de Biel Porcel d’un conte popular suec, per a teatre de titelles. Aïna i el seu pare viuen en una caseta al bosc. El pare és molt gran per treballar i decideixen que sigui Aïna la que porti els ous de les seves gallines a vendre al mercat cada dia. Al bosc hi ha un castell on un gegant que sempre té gana. Diuen que només menja nens. Es podrà veure a les 19 h a la plaça de Sant Jeroni de Palma amb motiu de les festes de la Calatrava.\nTaller de genètica. A càrrec de Maria Oliver Bonet. Tens entre 9 i 12 anys? T’agraden les ciències? Vols aprendre més sobre l’ADN? Vols resoldre un crim? Tot això a les 11 h a la biblioteca municipal de Bunyola.\n‘Vaiana’. Cinema. Una aventura èpica sobre una adolescent espavilada que comença una missió intrèpida per salvar el poble. Pel camí, Vaiana coneix el poderós semidéu Maui i junts creuen l’oceà en un viatge ple d’acció i diversió. A les 21 h a la plaça Juníper Serra de Petra.\n‘La tortuga roja’. Història muda sobre un nàufrag en una illa tropical deserta, poblada de tortugues, crancs i aus. La pel·lícula explica les grans etapes de la vida d’un ésser humà. Es podrà veure a les 20 h al Centre de Cultura de Portocristo.\n‘Emmiralla’t en un llibre: primer reflex’. L’Hora del Conte amb Mariona Trenchs a la Biblioteca d’Alaior a les 19.30 h.\n‘Los tiburones’. Una immersió als oceans per descobrir totes les curiositats dels taurons i els perills als quals s’enfronten. Els petits viatgers han de conèixer i aprendre tant o més com ho fan des del Palma Aquàrium. A més, des de la Fundació Palma Aquàrium, volen donar a conèixer la relació vital que l’ésser humà té amb els mars i oceans i la importància de la seva conservació. Per això, els seus experts hi participaran perquè els nins aprenguin a protegir i preservar a la mar. Serà a les 10 h a B the travel brand Xperience, a Palma.\nJocs infantils aquàtics. Castells inflables aquàtics i festa d’espuma per als més petits. S’ha de dur roba i calçat adequat. Serà a les 17.30 h a la plaça del centre sanitari de Petra.\n‘Mascotas’. En un edifici d’apartaments de Manhattan, la vida de Max com a mascota preferida corre perill quan la seva propietària du a casa a un altre ca anomenat Duke. Les dues mascotes han de deixar enrere la seva rivalitat quan s’assabenten que un adorable conillet blanc anomenat Snowball està reclutant un exèrcit d’animals domèstics que han estat abandonats, decidits a venjar-se de tots els animals domèstics feliços i dels seus amos. Tindrà lloc a les 21 h al Centre Cívic de Portocolom.\n‘El petit príncep’. El Petit Príncep ve d’un petit asteroide. Allà se sentia molt sol, motiu pel qual decidí abandonar el seu planeta i anar per altres a la recerca d’amistats. En cadascun dels planetes habita una personalitat diferent: un vanitós, un bevedor, un home de negocis, un fanaler, un geògraf... en entrar al planeta terra coneix l’aviador, que també patia la soledat, i coneix altres personatges, un dels quals aprèn que l’essencial és invisible als ulls. A les 21.30 h al pati de les Escolàpies de Sóller.\nFesta de colors holi. Festival del color, conegut amb el nom de holi. Serà a l’ estació vella de Petra a les 17 h.


Intercanvi “Pedra Seca Sense Fronteres” a Subirats - Ajuntament de Subirats\nIntercanvi “Pedra Seca Sense Fronteres” a Subirats\n30 abr. 2013 Intercanvi “Pedra Seca Sense Fronteres” a Subirats\nPublicat: 30 abr. 2013, 14:22h a NOTÍCIES\tper\tAjuntament Subirats\nDissabte 4 i diumenge 5 de maig de 2013, el municipi de Subirats acull la visita dels Amics de Catllà i del Casal del Conflent (Catalunya Nord), per fer un intercanvi cultural amb el Centre d’Estudis de Subirats, a l’entorn de les barraques de pedra seca. Catllà i Prada, amb el Canigó omnipresent, tenen un ric patrimoni de pedra seca, igual que Subirats. L’any següent, la gent del municipi els tornarà la visita. El Centre d’Estudis de Subirats, CESUB, és l’entitat que organitza l’acollida i les activitats en el marc del segon aniversari, amb el suport d’entitats i de famílies que ofereixen allotjament. Coincidint amb aquesta original trobada, es posen a la venda unes barraques de ceràmica de l’artista Isabel Serres, com a souvenir de Subirats, unes barraquetes petites en forma d’iman, d’agulla de pit i un punt de llibre. El programa d’activitats inclou dissabte una passejada per Sant Pau d’Ordal amb visita al Museu d’Esperanto de Subirats i la Casa-Taller Josep Massana, actuació de la Coral Llebeig, el Ball de la Cuca de Ca l’Avi, visita a les vinyes i el celler d’Eudald Massana Noya, i una exposició sobre la pedra seca a Catalunya i una xerrada amb imatges sobre la pedra seca de Subirats, com a tresor patrimonial, a càrrec de Jaume Rovira i Araceli Soler, a Ordal. Diumenge, coneixeran la tercera ruta de la pedra seca de Can Rossell, on es contemplaran algunes de les 160 barraques del municipi. La trobada es clourà amb un dinar de cloenda al restaurant Cal Pelegrí d’Ordal. L’exposició de pedra seca d’Ordal estarà oberta dissabte de 18 a 20 h i diumenge de 12 a 14 h, a l’Ateneu Ordalenc,i inclou fotografies, maquetes, bibliografia i treballs de l’escola Sant Jordi de Sant Pau d’Ordal. Dilluns la visitaran la quitxalla de l’escola del poble. Per apuntar-se a la caminada i/o al dinar de diumenge, cal reservar plaça al 650473639.\nA continuació teniu el programa de la iniciativa amb més informació.\nCartell Pedra Seca Sense Fronteres 2013 by Turisme de Subirats


QUIM TORRA: Barcelona és "provinciana i mesquina" | Diari La República Checa\nEl president de la Generalitat, Quim Torra, ha mostrat en les xarxes socials la seva indignació per la decisió de l’Ajuntament de Barcelona de revisar la concessió de la Medalla d’Or de la ciutat a Heribert Barrera, que va ser el primer president de Parlament de Catalunya després la restauració de la Generalitat.\nTorra ha llançat un tuit en què qualifica de lamentable aquesta decisió i afirma que els que han votat a favor de revisar la concesió d’aquesta medalla han de sentir una vergonya immensa. La seva frase més contundent és una en la qual qualifica Barcelona com una “capital provinciana i mesquina”.\nEl text del tuit publicat per Torra diu textualment: “Lamentable. El president Barrera va ser un lluitador incansable per la llibertat. Vergonya immensa per tots aquells que heu votat a favor de retirar-li la medalla d’or. La capital de Catalunya s’empetiteix avui, convertida en una capital provinciana i mesquina”.\nPoc abans, el ple de Barcelona ha aprovat una proposició de BCN Canvi, el grup que encapçala Manuel Valls, que insta l’Ajuntament a revisar la Medalla d’Or a el primer president de Parlament de Catalunya restaurat després del franquisme, Heribert Barrera, d’ERC.\nLa proposta ha comptat amb els vots favorables de el govern municipal de BComú i PSC i dels grups municipals de Cs, PP i BCN Canvi, amb una votació que s’ha fet de forma nominal a petició dels socialistes.\nLa regidora de BCN Canvi, Eva Parera, ha defensat que Barrera no mereix el màxim reconeixement de la ciutat per afirmacions com ‘la immigració és la principal amenaça de Catalunya’ i ‘els negres tenen una intel·ligència inferior’.\nEl regidor de Drets de Ciutadania, Marc Serra (Bcomú), ha dit que avui dia el discurs que defensava Barrera seria considerat delicte d’odi, mentre que el tinent d’alcalde Jaume Collboni (PSC) ha dit que actualment “no votaria a favor “de lliurar aquesta distinció.\nPer la seva banda, la regidora Montserrat Benedí (ERC) ha assenyalat la diferència entre els discursos de Barrera i la seva trajectòria política.\npreviousControlar los celos para no romper la pareja\nnextOFICIAL: Màxim de 6 persones en sopars o reunions, a tota Catalunya


Cassà de la Selva estrena una nova sonorització al camp de futbol - Diari de Girona\nL´obertura del nou servei coincideix amb la inauguració de la temporada de futbol municipal 2018-2019\n14.10.2018 | 00:17\nEl camp de futbol de Cassà de la Selva té un nou sistema de sonorització. La iniciativa va ser una de les opcions escollides a través dels pressupostos participatius municipals d´enguany. La nova millora de so es va estrenar coincidint amb la inauguració de la temporada 2018-2019 de l´equip U.D. Cassà i ha suposat una inversió de 10.000 euros.\nLa proposta de la nova sonorització del camp de futbol va ser la segona opció escollida en els pressupostos participatius d´enguany. En total van votar unes 863 persones d´un cens de 8.640, compost per totes les persones empadronades a Cassà que van complir els 16 anys abans del 5 de maig de 2018, el que significa un 10%. Aquesta iniciativa va rebre un total de 381 vots a favor, un 18,79% de les votacions emeses. La primera opció, que consistia a proposar una millora de la il·luminació del camp de futbol, va obtenir 404 vots, que van representar el 19,93% dels vots emesos. Una de les novetats de l´edició d´enguany és l´elevada implicació de molts joves i entitats que han participat en els tallers per prioritzar propostes. A través de tallers participatius, es van escollir dotze propostes que van ser les que es van sotmetre a la votació final.


InicioArenys de MarEl programa Sostre 360º arriba al Masnou, Arenys de Mar i Canet\nEl conseller de Treball, Afers Socials i Famílies, Chakir El Homrani, a la presentació del projecte Sostre 360º el passat desembre. Foto: Obra social "la Caixa"\nEl programa Sostre 360º de suport social i residencial a joves vulnerables s’estén arreu del Maresme i s’aplicarà al Masnou, Arenys de Mar i Canet de Mar. Es tracta d’un projecte impulsat pel Departament de Treball, Afers Socials i Famílies de la Generalitat que vol donar sortida a joves en estat de vulnerabilitat.\nL’objectiu del Projecte Sostre 360º és ajudar joves d’entre 18 i 24 anys sense llar a assolir la seva emancipació i integració social. Ara, el programa arriba als municipis maresmencs d’Arenys de Mar, Calella i el Masnou. En el cas d’Arenys i Calella serà el Consell Comarcal qui coordinarà el projecte per donar sortida a 20 joves en estat de vulnerabilitat, siguin residents o en situació d’itinerància per la comarca.\nLes intervencions dels professionals de Sostre 360º volen evitar la cronificació de la situació de vulnerabilitat i, en alguns casos, de deteriorament físic i de salut mental del jovent. El programa també preveu la complementació d’una alternativa d’habitatge en els casos en què sigui necessària. En aquest sentit, l’aposta per un abordatge multidisciplinari de la situació pivota sobre cinc eixos fonamentals: l’acompanyament a l’autonomia personal en tant que suport a la vida quotidiana, rutines domèstiques i hàbits saludables; el suport en processos administratius, legals i judicials; l’aposta per la formació i la inserció sociolaboral; la salut (accés a la xarxa sanitària normalitzada i promoció de la salut emocional i física, entre d’altres); i, per últim, la cerca d’habitatge.\nTret de sortida amb la creació d’una Comissió Gestora\nAquesta setmana s’ha donat el tret de sortida al projecte amb la constitució de la Comissió Gestora. Es tracta d’un grup multidisciplinari que treballarà coordinadament en la valoració i diagnòstic inicial de la situació del jovent i de les seves necessitats. També identificarà els recursos de la xarxa i donarà suport en la derivació a altres serveis i projectes.\nLa proposta d’entrada dels joves es farà sempre a través dels Serveis Socials Bàsics del territori. Serà la Comissió Gestora qui decideixi l’admissió dels joves i doni resposta a la necessitat d’atenció social integral.


Durant la nit del 14 de Març, Marielle Franco, regidora del PSOL a Rio de Janeiro, va ser brutalment executada a trets prop del centre de la ciutat.\nJuntament amb ella, també va ser assassinat Anderson Pedro Gomes, el conductor del vehicle on es trobaven.\nLa policia militar va identificar nou tirs directes dirigits al seient del darrere del vehicle, evidenciant que el blanc dels assassins era Marielle i sabien on estava asseguda tot i els vidres foscos del cotxe.\nMarielle tenia 38 anys d'edat i deixa una filla de 20 anys. Dona, negra, bisexual, va néixer i va viure al complex de faveles de Maré, a Rio de Janeiro, on va començar el seu activisme en defensa de les dones negres i els drets humans. Sempre va ser militant de les causes justes del poble pobre i treballador de Rio de Janeiro.\nAl 2016 va aconseguir ser la cinquena regidora més votada de Rio com a militant del PSOL (Partit Socialisme i Llibertat). Com a regidora, va assumir amb força la lluita en defensa dels drets humans i contra els sistemàtics i bàrbars abusos policials a les faveles de Rio contra el poble pobre i negre.\nAl Brasil, un jove negre és assassinat cada 21 minuts. De cada 100 persones assassinades al Brasil, 71 són negres. Els assassinats de dones negres van créixer un 22% entre 2005 i 2015. Això succeeix al mateix temps que la mortalitat de les persones no negres va caure un 7,4%.\nA principis de Febrer, el govern de Michel Témer va decretar una intervenció Federal a l'Estat de Rio de Janeiro relacionada amb la seguretat pública. Va imposar a un general de l'exèrcit com a responsable de la seguretat a l'Estat i va promoure una intervenció militar sobre favelas i comunitats.\nAmb això, s'estan reproduint a Rio la mateixa pràctica repressiva i abusiva, bolcada contra els pobres, negres i favelats, que les tropes brasileres i d'altres països van implementar a Haití en nom de les Nacions Unides.\nMarielle Franco va esdevenir una figura central de l'oposició a aquesta intervenció militar a l'estat de Rio. Fa dues setmanes va assumir la funció de ponent de la comissió creada per l'Ajuntament per acompanyar les accions de l'exèrcit.\nTres dies abans de ser executada, Marielle va denunciar vehement l'acció arbitrària i abusiva de la policia militar a la favela d'Acari, on van ser assassinats alguns residents i la població va ser amenaçada pel 41è Batalló de la Policia Militar, conegut com el "Batalló de la mort ".\nA Rio de Janeiro, les accions corruptes, violentes i racistes de la policia militar i els seus vincles amb grups d'extermini són evidents. No hi ha dubte que l'assassinat de Marielle té relació amb la seva lluita contra aquesta situació.\nDurant els últims anys, principalment després del cop parlamentari que va portar a Michel Témer al poder, el Brasil ha viscut un augment qualitatiu de les accions repressives institucionals i extra-institucionals contra els moviments socials.\nLa política de criminalització de dirigents i moviments permet utilitzar les noves lleis i estructures institucionals creades durant els governs del PT (Partit dels Treballadors), principalment durant la Copa del Món i les Olimpíades.\nHem vist a líders i activistes sent sistemàticament amenaçats, atacats i assassinats. Dos dies abans de l'assassinat d'Marielle, un líder dels pobles amazònics, Paulo Sérgio Almeida Nascimento, de 47 anys, va ser assassinat amb quatre trets al municipi de Barcarena (estat de Pará). Paulo encapçalava la lluita contra l'empresa minera noruega Hydro que pretén construir una conca de deixalles a la regió afectant dramàticament el medi ambient i les vides de les poblacions locals.\nCom a conseqüència de la greu crisi que viu el país i dels atacs sobre els treballadors i la població, s'ha desenvolupat una resistència en tots els nivells de la societat, però encara sense la coordinació i l'estratègia adequades per a la victòria. És fonamental unir les lluites en defensa de la vida i dels drets. És crucial la construcció d'una alternativa d'esquerra i socialista per a la classe obrera i tots els oprimits i explotats.\nPer Marielle Franco, per Paulo Sérgio i per tots els negres i negres, indígenes, sindicalistes, sense terra i sense sostre, activistes dels moviments socials, la nostra lluita ha de continuar amb molta més força, unitat i organització.\nLSR (CIT al Brasil) és part d'aquesta lluita.\nNo ens callaran, no ens impediran lluitar per les nostres vides!\nMarielle present! Avui i sempre!


Riba-roja deixarà l’entrada lliure a la piscina municipal davant l’onada de calor d’aquests dies i mobilitza els seus efectius davant el risc d’incendi – tucomarca.com\nHomeCamp de TúriaRiba-roja deixarà l’entrada lliure a la piscina municipal davant l’onada de calor d’aquests dies i mobilitza els seus efectius davant el risc d’incendi\nL’alcalde de Riba-roja de Túria, Robert Raga, s’ha reunit aquest dijous 12 d’agost amb la prefectura de la Policia Local, Protecció Civil i la Guàrdia Civil per a tractar l’onada de calor que ha posat en zona de risc tota la Comunitat Valenciana i zones d’alt risc d’incendi.\nRaga ha demanat reforçar la vigilància de la zona del Parc Natural del Túria, la Vallesa, El Flare, Els Rodanes, les urbanitzacions i els disseminats per a previndre qualsevol tipus d’incendi. A més, la Generalitat Valenciana ha decisió limitar l’accés al propi parc natural per a evitar qualsevol tipus de situació de risc.\n“Es tracta d’una labor molt important per part dels cossos i seguretat en la prevenció davant les altes temperatures que s’esperen per als pròxims dies, per això, mantindrem una vigilància especial al parc natural, per a protegir aquest patrimoni natural i també per a evitar un risc per a les persones, tenint en compte la ubicació de nuclis habitats en aquesta zona”, ha afirmat l’alcalde.\nRaga ha informat a més que, a causa de les altes temperatures, l’accés a la piscina municipal serà gratuït a partir d’aquest pròxim divendres fins al diumenge, fins a completar aforament i amb les mesures de seguretat necessàries per la situació sanitària.\n“És una mesura que ja hem pres en anteriors ocasions i que permet que els nostres veïns i veïnes puguen accedir a un punt d’aigua vigilat, per a evitar així més aglomeracions al parc natural i qualsevol risc d’incendi o de colp de calor” ha afegit Raga alhora que ha recalcat la importància d’hidratar-se i seguir els consells del centre d’emergències.


Pre-funció ‘La mort i la primavera’\nContextualitza i descobreix La Mort i la Primavera abans d’entrar a la funció Descobreix, abans d’entrar a la funció, la novel·la més tràgica de Mercè Rodoreda, escrita durant el seu exili a Suïssa i que s’ha publicat postumament. De fet, la va escriure al mateix temps que La plaça del Diamant, que Joan Ollé ha adaptat i dirigit […]\nTaller per als més petits – ‘Que Bèstia!’\nUn taller molt bèstia per als més petits de la casa Després de la funció els més petits de la casa podran gaudir d’un taller dinamitzat per COCU, Associació Cultural i organitzat per La Colla d’El Club Dia: 20 octubre Hora: 19:10h Lloc: Teatre Municipal de Girona Activitat oberta al públic. Inscripcions aquí. Organitza: […]\nDesprés de l’espectacle, queda’t a parlar amb Francesc Cúellar, director i intèrpret de Livalone Després de la funció, participa en un col·loqui amb Francesc Cúellar, co-director i intèrpret de Livalone. És possible tenir vint-i-tants anys i viure sol a Barcelona? Comparteix les teves primeres impressions del muntatge i descobreix més sobre l’univers creatiu de la proposta de […]


El sindicat d'infermeria SATSE denuncia que hi havia 72 pacients esperant llit; a les 15 h ja eren 21, segons fonts de l'hospital\n2 min. Palma 15/01/2019 15:24\n651x366 Les Urgències de Son Espases, col·lapsades des de fa dos dies. Les Urgències de Son Espases, col·lapsades des de fa dos dies.\nEl Servei d'Urgències de l'hospital Son Espases fa dos dies que està col·lapsat, segons ha denunciat el sindicat d'infermeria SATSE. Asseguren que a les 9 h d'aquest divendres hi havia fins a 72 pacients pendents d'un llit, tot i que hi ha la zona 0F, amb vuit llits, que a la mateixa hora estava tancada.\nA l'hospital confirmen l'allau de pacients (només dilluns es varen atendre 455 persones), però asseguren que a les 15 h l'espera s'havia reduït a 21 persones.\nA primera hora del matí, segons el SATSE, la zona de lliteres, amb 24 places, estava completa, i s'han hagut de moure 24 pacients més a altres zones d'Urgències que no estan habilitades per a aquest tipus de pacient, com són els 'boxes' o traumatologia. Aquests esdeveniments han desencadenat "situacions caòtiques", asseguren fonts del sindicat que descriuen pacients asseguts a cadires dels passadissos esperant un llit. Des de l'hospital asseguren que dilluns es varen obrir 12 llits a l'hospital Verge de la Salut i 12 més a Son Espases. A més, entre dimarts i dimecres quedaran disponibles 16 llits més de la zona 0F i cinc habitacions que habitualment s'utilitzen per fer estudis. En una setmana han guanyat 45 llits, diuen.\nAmb tot, el sindicat creu que "és incomprensible que la data elegida per a l'inici de les obres sigui el mes de gener, justament quan de manera habitual cada any es repeteixen les puntes de saturació per culpa del brot de grip", afegeixen en un comunicat. El SATSE acusa la gerència de manca de previsió i de reaccionar tard davant l'epidèmia. "Les contractacions d'infermers s'estan fent de pressa", conclouen.\nS'han contractat fins a 57 professionals: dos metges i 25 infermeres, a més d'auxiliars d'infermeria i zeladors.\nDes de l'hospital recorden a la població que també es poden dirigir a altres centres d'atenció mèdica, com els centres de salut.


aquestes noves cames biòniques permeten als amputats sentir i utilitzar la pròtesi com si fos la seva cama real - Totes Les Novetats\nEls científics han ajudat tres amputats a 'fusionar-se' amb les cames protètiques bioniques perquè puguin utilitzar i sentir el membre com si fos una part del seu propi cos.\nEls amputats van poder sobrepassar diversos obstacles sense haver de mirar gràcies a la retroalimentació sensorial de la cama protètica que s’administra als nervis de la soca de la cama.\nDjurica Resanovic va perdre la cama en un accident de moto fa diversos anys que va provocar una amputació per sobre del genoll. Gràcies a la nova tecnologia neuroprotètica de cames, Resanovic va estar connectat amb èxit a la cama biónica durant els assaigs clínics a Belgrad, Sèrbia.\n'Després de tots aquests anys, vaig poder tornar a sentir la meva cama i el meu peu, com si fos la meva pròpia cama', informa Resanovic sobre el prototip de la cama biònica. “Va ser molt interessant. No cal concentrar-se per caminar, només cal mirar endavant i fer un pas. No cal mirar on és la cama per evitar caure '.\nRELACIONATS: Blind Man desenvolupa canya intel·ligent que utilitza Google Maps i sensors per identificar els voltants\nEls científics d’un consorci europeu liderat per les institucions suïsses, ETH Zurich i la spin-off EPA SensArs Neuroprosthetics, amb assajos clínics en col·laboració amb institucions de Belgrad, Sèrbia, van caracteritzar i implementar amb èxit la tecnologia de les cames biònica amb tres amputats. Els resultats apareixen al número d'aquesta setmana de Medicina translacional científica .\n'Hem demostrat que es necessita menys esforç mental per controlar la cama biònica perquè l'amputat sent com si la seva pròtesi pertanyi al seu propi cos', explica Stanisa Raspopovic, la professora de l'ETH de Zuric que va dirigir l'estudi.\n'Aquesta és la primera pròtesi al món per a amputats de cames per sobre del genoll equipats amb retroalimentació sensorial', va continuar. 'Mostrem que la retroalimentació és crucial per alleujar la càrrega mental de portar una extremitat protètica que, al seu torn, condueix a un rendiment millorat i facilitat d'ús'.\nMÉS: El pare fa servir la teràpia de busseig per restaurar la funció motora del seu fill paralitzat, i ara està fent el mateix per als altres\nPortant els ulls tapats i els taps per a les orelles, Resanovic va poder sentir el seu prototip de cama biònica gràcies a la informació sensorial que es lliurava sense fils mitjançant elèctrodes col·locats quirúrgicament al sistema nerviós intacte de les soques. Aquests elèctrodes travessen el nervi tibial intacte en lloc d’embolicar-s’hi. Aquest enfocament ja ha demostrat ser eficaç per als estudis sobre la mà biònica dirigits per Silvestro Micera, coautor de la publicació, la Càtedra de Neuroenginyeria Translacional de la Fundació Bertarelli de l’EPFL.\nResanovic continua: “Podria saber quan van tocar el dit gros, el taló o qualsevol altre lloc del peu. Fins i tot podria dir fins a quin punt s’ha flexionat el genoll ”.\nResanovic és un dels tres amputats de la cama, tots amb amputació transfemoral, que va participar en un estudi clínic de tres mesos per provar la nova tecnologia biònica de la cama que, literalment, dóna un pas endavant a la neuroenginyeria, proporcionant una nova solució prometedora per a aquesta malaltia altament invalidant que afecta més de 4 milions de persones a Europa i als Estats Units.\nCOMPROVAR: Després de veure com el germà renunciava a la jardineria, Man dissenya jardins de sobretaula per a persones amb cadira de rodes\nGràcies a les sensacions detallades de la planta del peu artificial i del genoll artificial, els tres pacients podien maniobrar a través d’obstacles sense la càrrega de mirar la seva extremitat artificial mentre caminaven. Podrien ensopegar amb objectes però mitigar la caiguda. El més important, les imatges cerebrals i les proves psicofísiques van confirmar que el cervell està menys sol·licitat amb la cama biònica, deixant més capacitat mental disponible per completar amb èxit les diverses tasques.\nAquests resultats complementen un estudi recent que va demostrar els beneficis clínics de la tecnologia biònica, com la reducció del dolor i la fatiga de les extremitats fantasma.\n'Desenvolupem la tecnologia de retroalimentació sensorial per augmentar els dispositius protètics', explica Francesco Petrini, CEO i cofundador de SensArs Neuroprosthetics, i que està orientant un esforç per portar aquestes tecnologies al mercat. 'S'hauria d'executar una investigació de més de 3 mesos, amb més subjectes i amb avaluació a casa, per proporcionar dades més robustes per extreure conclusions clínicament significatives sobre una millora de la salut i la qualitat de vida dels pacients'.\nVEURE: El braç robòtic que rep el nom de Luke Skywalker permet als amputats tocar i sentir-se de nou: 'Gairebé em posa a plorar'\nEl principi fonamental de la neuroenginyeria consisteix en fusionar cos i màquina. Es tracta d’imitar els senyals elèctrics que normalment hauria rebut el sistema nerviós de la pròpia cama real de la persona. En concret, el prototip de la cama biònica està equipat amb 7 sensors al llarg de la planta del peu i 1 codificador al genoll que detecta l’angle de flexió. Aquests sensors generen informació sobre el tacte i el moviment des de la pròtesi. A continuació, els senyals en brut s’enginyeran mitjançant un algoritme intel·ligent en biosignals que s’entreguen al sistema nerviós de la soca, al nervi tibial mitjançant elèctrodes intraneurals, i aquests senyals arriben al cervell per a la seva interpretació.\n“Creiem que els elèctrodes intraneurals són claus per subministrar informació biocompatible al sistema nerviós per a un gran nombre d’aplicacions neuroprotètiques. La traducció al mercat està a tocar ”, explica Silvestro Micera, coautor de la publicació.\nReeditat de l'Ecole Polytechnique Fédérale de Lausanne\nAssegureu-vos de compartir les notícies innovadores amb els vostres amics a les xarxes socials ...\nLa professora més vella i adorable d’Amèrica compleix 102 anys avui, a l’aula on és més feliç\nSempre Fido: El gos passa de l’autopista al refugi als veterans braços amorosos\nMés de 21 milions de dòlars atorgats als científics més innovadors del món per continuar la seva investigació\nDesprés de llegir la publicació aleatòria de Facebook, els excursionistes recuperen l’anell de noces perdut de Snowy Mountain Trail


Cicle CCCB“En comú” - AADIPA\nCicle CCCB“En comú”\nDates: del 14 de gener a l’11 de març de 2013\nInscripció: 2,5-3 € per sessió (veure web)\nLes sacsejades de la crisi han deixat al descobert un vast territori, oblidat i negligit, que en aquests moments de despossessió i pèrdua té una qualitat meravellosa: pertany a tothom. És l’immens domini del que és comú, compartit, que sense ser de ningú és patrimoni i responsabilitat de tots i cadascú de nosaltres. La voracitat de la societat de mercat ens ha fet oblidar sovint que la confiança en l’altre i la col·laboració són el veritable fonament de la vida col·lectiva, i que al darrere de cada impuls individual hi ha la imparable energia de tota la comunitat. La natura, els somnis, l’educació, els ideals democràtics, les ciutats, la música… formen part del patrimoni, material i immaterial, de tothom. Cal defensar amb força aquells espais que no es regeixen per la mesura del valor de mercat, sinó per la noció del que és útil per a tota comunitat, i que promouen una nova cultura de la solidaritat i la capacitat col·lectiva per preservar, crear i gestionar els béns comuns.\nDilluns 14 de gener, a les 19.30 h\nUlrich Beck, catedràtic emèrit de Sociologia de la Universitat Ludwig Maximilian de Munic i catedràtic de Sociologia a la London School of Economics, autor d’Una Europa alemana (2012). Presenta: Jordi Vaquer, director de l’Open Society Initiative for Europe.\nDilluns 21 de gener, a les 19.30 h\n«Els drets humans»\nLydia Cacho, periodista i escriptora, activista en favor dels drets humans.\nPresenta: Sílvia Heras, periodista de TV3.\nDilluns 28 de gener, a les 19.30 h\nPeter Burke, catedràtic emèrit d’Història cultural de la Universitat de Cambridge.\nPresenta: Josep Maria Muñoz, historiador i director de L’Avenç.\nDilluns 4 de febrer, a les 19.30 h\nRamón Andrés, poeta, assagista i estudiós de la música.\nPresenta: Ferran Sáez, filòsof i professor a la Universitat Ramon Llull.\nDilluns 11 de febrer, a les 19.30 h\nDiàleg entre Xavier Antich, filòsof, professor d’Història de les idees estètiques de la Universitat de Girona, i Joan Margarit, poeta i arquitecte.\nPresenta: Joan Nogué, catedràtic de Geografia humana de la Universitat de Girona i director de l’Observatori del Paisatge de Catalunya.\nDilluns 18 de febrer, a les 19.30 h\nMichela Marzano, filòsofa, directora del Departament de Ciències Socials de la Universitat París-Descartes.\nPresenta: Marina Garcés, professora de Filosofia de la Universitat de Saragossa.\nDilluns 25 de febrer, a les 19.30 h\nPerejaume, artista. Presenta: Jacint Torrents, antropòleg, estudiós del món rural, professor de la Universitat de Vic.\nDilluns 4 de març, a les 19.30 h\nJosep Ramoneda, filòsof, escriptor i periodista. Presenta: Jaume Casals, catedràtic de Filosofia de la Universitat Pompeu Fabra.\nDilluns 11 de març, a les 19.30 h\nZygmunt Bauman, catedràtic emèrit de Sociologia de les universitats de Leeds i Varsòvia, i Premi Príncep d’Astúries de Comunicació i Humanitats.\nPresenta: Jaume Cela, mestre i escriptor.


L’ENA obre un càsting per l’obra ‘Carvalho contra Montalbán’ - El Periòdic d'Andorra\nL’ENA obre un càsting per l’obra ‘Carvalho contra Montalbán’\nRoda busca 15 actors andorrans, ja siguin professionals o no\nTxell Roda, Jael Pozo i Irina Robles durant la presentació a la Biblioteca Comunal de la Massana, ahir. | ANA / G. LL.\nL’Escena Nacional d’Andorra (ENA) va presentar ahir a la Biblioteca Comunal de la Massana l’espectacle que es representarà els dies 29 i 30 de maig dins el marc de la temporada de teatre. La productora MVM 10 anys d’absència Manuel Vázquez Montalbán –amb la coproducció de l’ENA– portarà al Principat una obra protagonitzada per Carvalho, el mític personatge de les novel·les detectivesques del periodista i escriptor mort l’any 2003.\nUna de les característiques de l’espectacle és que hi participen fins a 15 actors de cada lloc on es representa. Per aquest motiu, la consellera de Cultura del Comú de la Massana, Jael Pozo, va anunciar que el proper dilluns 4 de maig i el dimecres 6 de 20.30 a 22.00 hores se celebraran els càstings per triar el repartiment que acompanyarà als actors fixes. Pozo va insistir en què qualsevol persona, estigui involucrada en el món del teatre o no, pot presentar-se i participar en l’obra, i que «pot ser l’excusa perfecta per veure com es crea una obra des de dins».\nLes proves, obertes a persones de totes les edats, es faran a la sala de la Closeta del comú. L’objectiu d’aquesta iniciativa és «dinamitzar els actius artístics locals i potenciar la participació ciutadana en la cultura». Pozo va explicar que aquesta iniciativa «permet continuar amb la idea de l’ENA de formar, encara que en aquest casa sigui molt introductòria.\nCarvalho contra Vázquez Montalbán és un monòleg basat en l’obra Antes que el milenio nos separe, amb una adaptació del text de Txell Roda, qui també va idear el concepte escènic. I és que un altre dels trets característiques és l’escenografia i l’espai on es representa l’obra. En aquest cas es farà a la mateixa Biblioteca Comunal de la Massana, fet que provoca que actors i espectadors s’acabin barrejant i es vegin implicats en l’obra. De fet, en altres pobles i ciutats de Catalunya s’ha representant en espais com arxius, biblioteques o, fins i tot, un claustre. En aquest sentit Roda va explicar que una de les intencions és aprofitar les característiques de cada localitat i introduir-hi, si es pot, personatges que es puguin reconèixer. De fet, Roda va assegurar que ja tenen un paper pensat relacionat amb el Principat.\nPer la seva banda, la directora de l’ENA, Irina Robles, va confirmar que el divendres 29 de maig es farà una representació a les 21.30, mentre que el dissabte 30 se’n faran dues: una a les 18.30 i una altra a les 21.30 hores. Durant la mateixa setmana d’estrena de l’obra es faran tres assaigs amb els actors fixes i els 15 escollits en els càstings.\nEl context de l’obra / L’actor Joan Berlanga es posarà a la pell de Pepe Carvalho, qui intentarà convèncer a Vázquez Montalbán de que no l’aniquili després de que l’escriptor decidís acabar amb el protagonista de les seves novel·les cansat després de tantes històries. L’obra es basa en l’episodi del final dels 90 quan Vázquez Montalbán va comunicar a l’Editorial Planeta que volia deixar la saga protagonitzada per Carvalho, però la direcció va convèncer al periodista de que no ho fes si volia que seguissin publicant-li els llibres conscients de l’èxit i la repercussió econòmica per a l’editorial.\nVázquez Montalbán va acceptar continuar-la, però només fins al principi del canvi de mil·lenni. Així, l’escriptor i periodista en va escriure dos més, però la seva mort per una aturada cardíaca a l’aeroport de Bangkok l’any 2003 va fer que es publiquessin com a obres pòstumes Milenio Carvalho I. Rumbo Kabul i Milenio Carvalho II. En las antípodas.


Cristiano Ronaldo, a Benzema: "Quina vergonya, quina vergonya!" - Esport3 - TV3 i Catalunya Ràdio\nCristiano Ronaldo, a Benzema: "Quina vergonya, quina vergonya!"\nEl portuguès va ser enxampat per les càmeres de Canal+ confessant-li al francès que estava avergonyit pel ridícul dels blancs contra el Schalke\n11/03/2015 - 22.19\nLa derrota del Reial Madrid contra el Schalke 04 i la mala imatge mostrada per l'equip de Carlo Ancelotti, acomiadat amb xiulets per l'afició del Bernabéu, ha demostrat la crisi de joc que passa el conjunt blanc. Fins i tot algun jugador com Cristiano Ronaldo es va mostrar avergonyit en el tram final del partit. Les imatges captades per Canal+ van enxampar el portuguès en una conversa amb Benzema on es lamenta del ridícul del seu equip. "Quina vergonya, quina vergonya!", es pot llegir clarament dels llavis de CR7 mentre Benzema l'escolta allunyant-se dels fets.\nNo parlarà amb la premsa\nEl dia que Cristiano Ronaldo es va convertir en el màxim golejador en la història de la Lliga de Campions amb el seu doblet contra el Schalke amb un total de 78 gols, un més que Leo Messi, el portuguès va declinar parlar amb els mitjans de comunicació a la zona mixta del Santiago Bernabéu i ha assegurat que no ho farà "fins a final de temporada".\nCristiano està enfadat amb la premsa per tot el que s'ha publicat després de la celebració del seu 30è aniversari la nit en què el Reial Madrid va perdre 4-0 en el derbi madrileny del Vicente Calderón contra l'Atlètic de Madrid. En un dia per donar la cara jugadors importants, com sí que va fer el capità Iker Casillas, Cristiano Ronaldo va decidir no parlar per donar explicacions del mal moment pel qual transita el Reial Madrid ni per parlar del seu nou rècord golejador. Amb cara seriosa, en passar per la zona mixta per on els jugadors estan obligats per UEFA a sortir en dia de partit de Lliga de Campions, va afirmar, sense parar en el seu camí cap a l'aparcament de l'estadi, que no parlarà "fins a final de temporada" .\nEl Reial Madrid torna als entrenaments\nUn pèssim Madrid frega l'abisme (3-4)\nCristiano, a Benzema: "Quina vergonya!"


Núria Cadenes: Mediàtics a dit - El Temps\nMediàtics a dit\nJa fa temps que està de moda. Potser una mica de sempre: posar a la llista una nota de color, una influència, un nom amb més o menys tirada per tal d’arrossegar un grapat de vots. O molts grapats de vots. Per aconseguir de cridar l’atenció mediàtica o, escrit sense redundàncies embafadores, ser notícia. Perquè, almenys quan es fa públic, si hi ha roda de premsa, algunes declaracions, tant de soroll com calgui, és notícia. I d’això es tracta, al capdavall, quan arriben eleccions.\nLa diferència, en tot cas, entre aquest fenomen que vivim ara i el lògic intent de cridar l’atenció (i atreure els vots) en temps de pugna electoral, és que sembla que ja no n’hi ha prou de posar algun personatge conegut a la llista, generalment tancant-la de manera simbòlica (aquesta, precisament, la darrera posició, sol ser la que es reserva per al nom d’efecte mediàtic; o ho solia ser; o ara també però no només): ara (un ara allargassat: ja fa temps que passa) la cosa consisteix a col·locar-lo en llocs de sortida, a convertir en regidora la fallera major.\nTant si és una metàfora (allò de la part pel tot) com si ens ho prenem de manera literal, que també passa.\nI és clar que és legítim. I és clar també que ser fallera major no t’invalida per a la política ni per a res, que ser fallera major no significa que no siguis, alhora, d’altres coses (enginyera, florista, traductora), que no t’interessin, alhora, deu mil coses més, que no puguis fer tantes coses com vulguis. I és cert també que als partits hi ha massa encarcaramenta, i que això de la política té el seu desprestigi, i que va bé que corri l’aire, i que es renovi, i que tot. Però també ho és que aquest fenomen comporta, igualment, alguns efectes que potser val la pena d’assenyalar. Com ara la cosa, gens democràtica, del nomenament a dit. Com ara l’altra cosa, gens tranquil·litzadora, de la dependència directa del dit.\nPerquè, per continuar amb l’exemple, quan un batlle que es vol tornar a presentar a eleccions escull, per a la seva llista, la fallera major del poble, i ho fa no pas pels mèrits de la persona, sinó perquè és la fallera major, i té tirada, duu a terme una operació populista diguem que bastant de manual. Però fa més coses: se salta la democràcia interna (tot allò que ja hem après de les primàries, que són les votacions, amb més o menys obertura de compàs, que permeten participació per a escollir candidats, transparència, etcètera); devalua implícitament el partit pel qual es presenta; i aconsegueix de tenir al consistori una persona que depèn directament de la seva voluntat. De la d’ell. La del dit que l’ha escollida. Per això, precisament: perquè l’ha escollida.\nSi mantenim l’exemple-metàfora del batlle i la fallera, tan gràfic i tan masclista, el fet és que, més enllà de les competències que pugui tenir o no la persona que arriba així a ser regidora, com que d’entrada no sabrà res del món municipal ni de la pràctica política, es trobarà molt probablement (molt molt probablement), que ipsoflàuticament li seran assignats els preceptius comissaris ad hoc, els encarregats de les canonades del partit, gent que tampoc no haurà passat primàries i que, amb més o menys subtilesa, amb més o menys barroeria, li marcarà les passes que ella haurà de fer. D’escenificar que fa. Formalment ella, com si fos només una cara per a les inauguracions, per a les festes, un personatge de cartró. Amb dependència directa del líder. A mercè de la gràcia del líder. Sense bases ni suports ni capacitat de bastir aliances ni necessitat de passar comptes ni cap control democràtic en un partit al qual no pertany. Sense gaire marge de maniobra pràctica. Sense gaire ni mica ni gens.\nI pot ser, per tant, que la independència i la frescor que promet això de treure’s una cara famosa del barret i deixar-la caure en paracaigudes a la llista, signifiqui, després, que la feina (política, sí, que d’això es tracta) que hagi de fer anirà a càrrec dels tècnics que li col·locaran (a dit, una altra vegada) al voltant.\nNo és pas que sigui categoria, això, ni sempre, ni a tot arreu. Només que són coses que passen. Que poden passar. I que, de vegades, amb la moto de l’aire fresc, amb la cantarella antipolítica, pot ser que ens venguin una nova moto populista, una vetusta pràctica cesarista. Pot ser.


2014 juliol 14- Sapiens.cat\nArxiu del dilluns, 14/07/2014\nChronica Ledensis: els medievalistes també es diverteixen\nAquest any, una delegació predoctoral d’investigadors de l’IRCVM (concretament, delegació dels encarregats de gestionar aquest blog) ha fet les maletes i s’ha personat a l’International Medieval Congress of Leeds (o IMC), edició 2014 a Nativitate Domini. Què és aquest tal IMC? Tal com ho anuncien a la web, és el congrés de medievalistes més gran d’Europa, motiu suficient per sortir corrent en direcció contrària si no sou uns hooligans de l’Edat Mitjana com nosaltres. Així doncs, us estalviarem passar-vos 4 dies enmig de conferències en anglès, però no us deixarem saltar llegir la nostra particular Chronica Ledensis, subtítol “Jo de gran vull ser Irina Metzler” / “Jo de gran vull ser Alan Murray”.\nI com que tothom té les seves aficions estranyes (n’hi ha que en diuen frikis), allà vam anar nosaltres el dia 5 de juliol. Quan Leeds s’omplia de bicicletes, una multitud silenciosa de medievalistes ocupava a poc a poc també la ciutat. Essent el nostre primer any vam voler disfrutar de l’experiència IMC completa i ens hi vam estar els quatre dies sencers del congrés. Ara imagineu gairebé 2000 persones -què dic persones, medievalistes!- juntes per poder parlar de la seva feina i de la seva passió. Creieu que es limitaran a escoltar conferències? No! Se’ls ha d’entretenir per què no es descontrolin i reinstaurin el feudalisme en un despiste, així que la organització de l’IMC, molt sàviament, procura “divertimentos” tals com fires de llibres, fira d’artesania, cervesa (també artesana, eh?) i fins i tot un Ball.\nQue si tenim alguna prova d’haver-hi anat a treballar i no de vacances? Bé, sí, tenim una gravació de les nostres pròpies comunicacions, però és informació més que classificada i que aviat destruirem (però ens feia falta per demostrar a les nostres famílies que “anar a un congrés de medievalistes” no era una mala excusa per marxar de casa). També tenim el justificant mèdic de les contractures a l’esquena produïdes pel programa del congrés (no us deveu pas imaginar que un programa amb uns 2000 papers té la forma d’un tríptic, oi?), que tenia una retirada al Codex Gigas sobretot pel que fa al pes. Navegar enmig de totes les sessions per descobrir on ens interessava anar (i com arribar-hi!) es va convertir en la nostra litúrgia particular de cada vespre. Un esforç molt ben recompensat si la sessió a la qual acabàvem anant era d’alt nivell, com va ser majoritàriament. Chapeau especialment per als investigadors joves que han anat a Leeds a presentar el seu doctorat o postdoctorat amb il·lusió i encara més preparació i rigor, per haver-nos fet entusiasmar amb la seva investigació (i, de retruc, re-entusiasmar-nos amb la nostra).\nPrograma del congrés, creador de mals d’esquena.\nDe sessions (formades per tres conferències cadascuna) n’hi havia per a tots els gustos. Si una cosa caracteritza als medievalistes és que som tremendament multidisciplinars, així que la varietat dels temes que es tocaven al congrés tendia a l’infinit. Per exemple, dues de les sesions amb molt d’èxit: Religion and Medicine: religious views of illness i Neglected sources for the History of the Divine Office. Però clar, creieu que els medievalistes són éssers seriosos i avorrits? Altre cop, no! (dóna cop de puny a a la taula) I vet aquí una petita mostra de les sessions amb noms més curiosos: Senses and Stenches, Does size really matter? o Apocalypse Now (guaita, quina gent més eixerida que hi surt aquí!). Ara seriosament, la varietat dels temes, inmensa, copçava totes les temàtiques i també les problemàtiques que es poden trobar avui dia al món acadèmic, amb taules rodones centrades en la conciliació familiar o la difusió de les humanitats.\nFira de llibres al Parkinson Building de la Universitat de Leeds. @IMC_Leeds\nAquí a sobre teniu una fotografia de la Bookfair o fira de llibres de l’IMC, el paradís del medievalista (sobretot si és amb finançament). Si aneu al Twitter del congrés, trobareu imatges sobre el gran esdeveniment del dijous, “Making Leeds Medieval”, que ens neguem a publicar aquí per massa poc serioses (i, sobretot, perquè ens fa una mica de ràbia haver-nos-ho perdut).\nBé, ens ho vam perdre però per un bon motiu! I es que ja sabeu que tot feina i gens de diversió no és gens sa. Així que l’últim dia vam aprofitar que organitzaven diverses excursions per apuntar-nos a una. Imagineu-vos, un bus ple de medievalistes ressacosos del Ball del dia abans de camí a unes abadies en runes, el paradís clarament! La nostra visita comptava amb la privilegiada guia dels dos arqueòlegs encarregats d’excavar Rievaulx Abbey i Byland Abbey, una oportunitat que no es presenta cada dia.\nByland Abbey, Yorkshire.\nEn resum: si sou investigadors medievalistes (no hi fa res si tot just heu començat, com nosaltres, si no esteu en l’àmbit acadèmic o si sou un catedràtic amb mil publicacions), no dubteu a anar, algun estiu, a donar una ullada al que es cou a l’IMC de Leeds! No només l’ambient és molt agradable, sinó que de cop us posareu al dia de quins són els altres investigadors que treballen en el mateix camp que vosaltres i què s’ha publicat darrerament. Si, a més, us agrada fer networking, és el vostre lloc. Per a caràcters més afins amb l’etiqueta “rata de biblioteca”, no patiu, la biblioteca d’humanitats de la Universitat de Leeds fa plorar d’emoció a qualsevol medievalista amb sensibilitat, i els seus recursos digitals us poden tenir un parell de nits entretinguts (us ho diem per experiència pròpia).\nEtiquetes: IMC Leeds\nPublicat a Actualitat medieval, Estudiants, General, Indrets | Deixa-hi un comentari »


Andi Colaianni, nou entrenador del primer equip masculí del Cerdanyola Club d'Hoquei\nAndi Colaianni és el nou entrenador del primer equip del Cerdanyola CH. FOTO: Cedida\nEl tècnic argentí dirigirà l'equip que disputa la lliga Nacional Catalana\nper Mónica García Moreno 06 de maig de 2020 11:25\nEl Cerdanyola Club d'Hoquei ha anunciat que Andrés 'Andi' Colaianni serà el nou entrenador del sènior masculí de Nacional Catalana la pròxima temporada. El tècnic argentí, qui ja ha entrenat equips de la base del club verd-i-blanc aquesta temporada, assumeix la direcció del primer equip després que Albert Zanon anunciés el seu adéu.\n“Amb aquesta aposta volem donar continuïtat a la filosofia del Club i les línies de treball que hem implementat els últims anys“, explica Mario Núñez, president del Cerdanyola CH. Andi Colaianni va arribar al club cerdanyolenc a l’inici de la temporada 2019-2020, durant la qual ha entrenat diferents equips de la base com és l’equip Junior que ha tancat la temporada classificant-se per disputar el Campionat de Catalunya.\nAbans d'arribar al Cerdanyola CH, el tècnic argentí ser coordinador de la base del HC Liceo i entrenador de l’equip d’Ok Plata, assolint el subcampionat de la Copa de la Princesa. Abans, Colaianni va forjar la seva trajectòria com a jugador i entrenador al Club Ciudad de Buenos Aires, a l'Argentina. A més, ja havia trepitjat Cerdanyola treballant com a tècnic en diferents campus d'entrenament. “Em sento molt il·lusionat d’arribar al primer equip del Cerdanyola CH, un club històric de l’hoquei patins“, explica l’entrenador verd-i-blanc.\nMés info: El Cerdanyola CH tanca la temporada en la segona posició de la lliga Nacional Catalana\nMantenir l'aposta pels jugadors de la base\nUna de les principals línies de treball que vol mantenir el Cerdanyola CH amb l’arribada del nou tècnic al primer equip és "l’aposta pels jugadors de la base reforçada per jugadors de primer nivell", asseguren des del club. “Des de la coordinació i la direcció del Club s’està fent una gran feina amb la base i intentarem acoblar els jugadors amb més experiència amb les joves promeses“, destaca l’entrenador.\nEl Cerdanyola Club d'Hoquei també es marca un altre objectiu que comparteixen molts clubs de la ciutat: tornar a atraure el públic i veure el pavelló ple. Andi Colaianni destaca que aquesta també és una motivació per la pròxima temporada: “Un dels objectius principals és trobar un estil de joc que ens identifiqui sense especular i que ens permeti divertir-nos i gaudir de l’hoquei. Espero que això faci que la gent s’identifiqui amb l’equip i ens acompanyi omplint en pavelló“.\nEl nou tècnic del sènior masculí recull un equip que ha tancat la temporada 2019-2020 en la segona posició de la lliga Nacional Catalana i a les portes de lluitar per l'ascens a l'Ok Plata, la segona divisió estatal. Del primer equip, Colaianni remarca com a punts fort "la qualitat humana dels jugadors" i la "qualitat de grans jugadors com són Ignasi López o Baptiste Bonneau i la força de la gent jove del planter".


«He adaptat el model de negoci per compaginar-ho amb la vida fami | Osona.com\n«He adaptat el model de negoci per compaginar-ho amb la vida familiar»\nGlòria Roig és enginyera agrònoma i pagesa i té una plantació de tarongina per a infusions a Lluçà\nper Osona.com, Lluçà, Catalunya | 15 d'octubre de 2021 a les 15:50 |\nGlòria Roig, amb tarongina a la mà a la finca de Lluçà. | ACN\nGlòria Roig és una enginyera agrònoma i pagesa de Lluçà que té una plantació de tarongina per a infusions. Mare de tres filles, ha decidit adaptar el model de negoci per poder compaginar-ho amb la vida familiar. "Aquesta feina no és per fer-me rica, sinó donar qualitat de vida a les nenes", explica a l'ACN. Prové d'una família de pastissers de Barcelona, però va tenir clar que volia treballar al camp i va formar-se. Un dels seus principals reptes és "saber gestionar els fracassos" pel fet de dependre de la natura i admet que desconeixia que el 15 d'octubre se celebra el Dia Internacional de la Dona Rural. "Està molt bé perquè cal reivindicar-ho més", remarca tot dient que la dona hi ha sigut sempre però està "invisibilitzada".\nLa jornada laboral de Glòria Roig ha començat després de portar les nenes a l'escola. Aquest matí s'ha dedicat a comprovar la collita de la tarongina, que ja està a punt de tallar. És el principal cultiu que té i, per poder compaginar-ho amb els horaris familiars, va decidir fer només una part del procés d'elaboració d'infusions, com és cultivar, assecar i, per últim, vendre a un majorista. També ha començat a cultivar llúpol, ingredient bàsic per a l'elaboració de cervesa.\nFilla d'una família de pastissers de Barcelona, tenia clar que volia treballar a la natura i va estudiar Enginyeria Agrària on va formar-se a Barcelona i Lleida. Durant uns anys va treballar de tècnica. Però de forma sobtada la van acomiadar, juntament amb la resta de companys. En aquell moment estava embarassada i no trobava cap feina. "Estava formada i m'haurien agafat però no ho feien perquè estava embarassada", detalla. Explica que aquest és un dels casos més flagrants de desigualtat per ser dona que ha viscut en primera persona. I va ser aquí quan, amb l'ajuda de la família, van decidir que era el moment de posar en marxa el seu negoci.\nMalgrat tot, creu que s'ha avançat força amb la igualtat entre homes i dones respecte a les anteriors generacions i que cal seguir fent passes fins a assolir-ho de ple. "Quan em veuen dalt del tractor a alguns els sorprèn però amb positiu, no perquè pensin que no puc dur-lo", explica. Assegura que quan va venir a viure amb la seva família a Lluçà van tenir una bona acollida i es mostra agraïda pel que ha après dels seus veïns, que també li han ensenyat a treballar a la zona.\nFalta visibilitzar més la dona rural\nCom a pagesa, desconeixia que precisament aquest divendres se celebra el Dia Internacional de la Dona Rural. "No en tenia ni idea; està molt bé perquè cal reivindicar-ho més", afirma, i afegeix que la dona ha estat sempre treballant al món rural, però encara està molt "invisibilitzada".\nRoig és membre de l'Associació de Dones del Món Rural. Està formada sobretot per ramaderes i pageses de diferents punts de Catalunya i es treballa per defensar els seus interessos i necessitats, crear sinergies i millorar la igualtat d'oportunitats del sector.\nLluçanès, Societat, Dia Internacional de la Dona Rural, dona rural, món rural, dona, pagesia, tarongina, infusions, cultiu


Marieta i el llapis misteriós, hora del conte amb Anna Miñana – Biblioteca Caterina Figueras\nEl proper dijous 23 de novembre a les 18h la Biblioteca apagarà llums per a rebre a l’autora i il·lustradora, resident a Tona, Anna Miñana. Projectarà, presentarà i explicarà el seu conte Marieta i el llapis misteriós, editat per Edicions96.\nAnna Miñana és Llicenciada en Història de l’art per la Universitat de València. Va estudiar a Barcelona, Animació Stop Motion i modelatge en plastilina. Ha treballat en diversos sectors però on més gaudeix i on sempre s’ha sentit més plena ha sigut en el camp artístic, visual i cultural.\nL’activitat s’emmarca dins dels actes de la Festa Major de Sant Andreu Tona.\n⟵Hora del conte amb Gernat\nLa frase del mes, Kierkegaard⟶


Llibreria especialitzada, literatura i articles de papereria.\nL’esperit de la llibreria sempre ha mantingut l’arrel en defensa i promoció envers la nostra llengua, estimulant la lectura i la cultura.\nA la nostra botiga fem venda al detall d’articles de papereria. En el nostre establiment s’hi pot trobar des de tota mena de material per a l’oficina, fins a estris de dibuix tècnic, passant pels més actuals regals informals de papereria. També fem fotocòpies b/n i color.\nTenim una àmplia gamma en escriptura.\nL’estudiant pot trobar tot allò que li és imprescindible per a l’escola.\nTotes les col·leccions i novetats puntualment a la venda a les nostres botigues.\nTenim la vocació i el desig d’esdevenir quelcom més que una tenda de llibres. Disposem d’un fons relatiu a diferents especialitats, manuals, quaderns, llibre infantil i juvenil, guies de viatges, una selecció de llibre de butxaca accessible a tot tipus de públic i les últimes novetats literàries.\nPer a fer les reserves de llibres posem a la seva disposició un formulari en la nostra pàgina "encàrrecs" amb la finalitat de facilitar les seves comandes. Agraïm que ho utilitzin per a fer-nos arribar qualsevol comanda, i en breu contactarem amb vostè. Moltes gràcies\nPer LLIBRES DE TEXT els encàrrecs directament a la botiga.\nFem realitat el nostre somni d’atansar el mon del llibre i del paper a tots els qui ho desitgen.\n2008 (C) Copyright, Grup Paloma CLOT, 59 - 63 - 08018 BARCELONA Llibreria 93 245 30 59 Puericultura 93 246 57 23 Joguines 93 232 29 06


L’èxit de públic assistent als Divendres de Pensament al Museu consolida plenament el cicle - Bisbat Solsona\nDurant quatre divendres prop de 250 persones han experimentat una visió de la terra com a espai vital en el marc incomparable de les diferents sales del museu.\nEl passat 16 de març es va cloure el quart cicle Divendres de Pensament al Museu de Solsona. Enguany la temàtica central ha estat la terra com a lloc on es desenvolupa la vida, imperceptiblement i constantment amenaçada per un concepte que la redueix a una mera extensió. L’art conceptual, la teoria de la literatura, la poesia i el cinema han estat els diversos camps que ens han ajudat a entendre aquesta idea del planeta on vivim.\nMarta Ricart, artista i investigadora, mostrà la capacitat d’interconnectar directament i simbiòticament amb els espais que ens envolten i reptà el públic a practicar en els diferents entorns del museu. Núria Perpinyà, escriptora i professora de teoria de la literatura, ens feu veure amb ulls d’artista les ruïnes, uns espais tan sorprenents com decadents. Amb Salvador Giralt, poeta i narrador, vam celebrar l’alegria de viure tot relacionant el vi amb la poesia, la cançó i remullant-ho amb el tast d’un vi de muntanya fet al Solsonès, Falcó, de la mà de Sígfrid Torelló. Finalment, l’últim divendres de pensament, el director de cinema Marc Recha presentà el seu últim film, “La vida lliure”, un viatge sensorial pels paisatges menorquins que mostra la pura essència de la terra.\nTot i que el cicle ja fa un parell d’anys que es va consolidar, edició rere edició augmenta l’assistència de públic. Enguany ens han acompanyat prop de 250 persones i consolidem així, també, la versatilitat del museu com a espai cultural. Ens queda agrair, sincerament, l’acurada organització al Raül Garrigassait i al Víctor Pérez. Sense la seva perseverança i dedicació aquest cicle no seria possible.\nUs emplacem al proper cicle: durant quatre divendres de Quaresma, continuarem reflexionant sobre el món i les idees que fem servir per entendre’l.\nInforma: Museu Diocesà i Comarcal\nPublicat el dijous 22-03-2018 dins de Notícies


La comissió de govern del Consorci de Residus V5-COR va aprovar aquest dimecres la proposta de bonificacions sobre la taxa del servei de transferència, transport, valorització i eliminació de residus i dels ecoparcs\nFinalment seran quasi 230.000 euros els que es destinaran a premiar a les unitats fiscals més responsables mediambientalment, i que afectaran directament a 11.330 rebuts dels veïns i les veïnes del COR, quedant 87.708,33 euros més per repartir entre els ciutadans i empreses més responsables.\nLes bonificacions arribaran a tots els municipis del Consorci, que tenen reservada una bossa determinada pel nombre d’habitants a banda dels diners destinats a tota la xarxa consorciada. D’aquesta manera hi haurà un total de 5.665 bonificacions de quinze euros i altre número idèntic amb bonificacions de deu euros.\nA més a més, els ciutadans inscrits en programes de compostatge domèstic –com ja passa a localitats com Aiora, Bocairent, la Font de la Figuera o Carrícola-, rebran una bonificació addicional de 12 euros. És a dir, un ciutadà inscrit en un programa de compostatge domèstic i altament responsable ambientalment per l’ús dels ecoparcs podrà beneficiar-se d’un descompte de fins a 27 euros en la taxa del COR.\nAquestes bonificacions establides tindran en compte tots els residus abocats des del passat 1 de gener fins al proper 30 d’abril als ecoparcs fixes i mòbils de la xarxa consorciada. Aquesta serà la data de tall per a aquest exercici, ja que el COR ha de lliurar a la Diputació de València el llistat d’unitats fiscals a ser bonificades. Això suposa que a partir de l’1 de maig, les accions es veuran repercutides de cara a les bonificacions de l’any 2019. El termini per tindre bonificacions en la taxa de 2018 acaba, per tant, el 30 d’abril.


La desinversió pública en educació en temps de crisi: opcions explícites i implícites de política educativa i efectes sobre les desigualtats (2010-2015) | Fundacio Jaume Bofill\nL'estat de l'educació a Catalunya. Anuari 2016 (capítol 7)\nEls darrers anys han estat escenari d’una contenció pressupostària en educació sense precedents en les societats avançades. La crisi ha passat factura a bona part de les democràcies europees i dels països de l’OCDE, fins al punt de reduir no tan sols les quantitats agregades de despesa pública en educació, sinó fins i tot la mitjana d’esforç relatiu de despesa educativa sobre el PIB, que passa a la UE-27 del 5,55% del 2009 al 5,26% l’any 2012 (Eurydice, 2013, citat a Martínez-Celorrio, 2015).\nEn un context de reducció del PIB europeu agregat, aquesta davallada evidencia que estem davant d’un procés gairebé generalitzat de desinversió educativa. I mostra, així mateix, un retrocés sostingut en el temps no experimentat pels països de l’OCDE en èpoques precedents. En efecte, després d’increments excepcionals en la despesa pública educativa en la dècada dels seixanta (Karabel i Halsey, 1977), la crisi dels anys setanta va comportar una desacceleració de la inversió educativa, però en cap cas una «retirada» dels Estats en educació com l’experimentada recentment. Les pressions cap a l’ajust estructural han suposat una reducció sostinguda de la despesa pública en educació en molts països avançats. Malgrat les crides al canvi de model productiu, a l’èmfasi en l’educació i el desenvolupament com a palanques de sortida de la crisi, el cert és que la tendència generalitzada ha estat la de l’austeritat. La salut i l’educació, parts habitualment més grans del pastís pressupostari, no han restat al marge de les reduccions pressupostàries per acomplir amb els objectius de dèficit, especialment els marcats per la UE.\nA Catalunya, la contenció de la despesa educativa ha estat fortament marcada per les obligacions fixades per l’Estat (que ha de respondre, al seu torn, als objectius de dèficit fixats per la UE). Amb tot, des d’un punt de vista normatiu, és la reforma de l’art. 135 de la Constitució espanyola, fixada per la Llei orgànica 2/2012, de 27 d’abril, d’estabilitat pressupostària i sostenibilitat financera, el que més condiciona els sostres de despesa. És evident que aquesta llei condiciona àmpliament l’autonomia pressupostària de les administracions públiques i, per tant, bona part de l’autonomia política. Les decisions sobre finançament de l’educació que habitualment han de competir amb altres sectors de l’activitat governamental, ho han de fer en un entorn de competència més acarnissada, en un context de clars límits de la despesa pública. És precisament en contextos de crisi, però, quan més evidents es poden fer les prioritats polítiques sectorials i les opcions polítiques dins de cada sector.


Oferta de treball: Responsable Comercial Sector Comunicació - Feina Activa\nResponsable Comercial Sector Comunicació\nBusquem un/a Responsable Comercial amb experiència en el sector de la comunicació i del turisme i l'hoteleria. La persona seleccionada, serà la responsable de presentar els productes de la companyia a les diferents empreses referents del sector. Imprescindible aportar experiència en la comercialització de serveis i saber treballar amb una pressió constant per assolir els objectius marcats. Pensem en un perfil entusiasta, dinàmic/a, i amb ambició per desenvolupa la seva carrera professional amb nosaltres.\n1- Arribar als objectius marcats per l'empresa 2- Planificar i organitzar reunions a alt nivell per presentar els serveis de l'empresa. 3- Realitzar la presentació dels productes de l'empresa, tant presencialment com en-línia. 4- Negociar contractes i preus al tancament del servei. 5- Fidelitzar al client. 6- Utilitzar el CRM de l'empresa. 7- Disponibilitat per viatjar ocasionalment. 8- Bona presència i oratòria\nExperiència 2 anys. Experiència 5 anys. La persona seleccionada, haurà d'aportar un mínim de 5 anys en un lloc similar. És demanaran referències prèvies.\nContracte mercantil (només ofertes)\nAltres beneficis: La persona seleccionada tindrà la possibilitat de formar part de la plantilla de l'empresa passat un període com a col·laborador extern.


Institucional 30 de maig de 2019 2019-08-28\nPaloma Jordà, doctoranda de l’Hospital Clínic – Universitat de Barcelona i Joaquim Bobi, doctorand de l’IDIBAPS – UB, han rebut dues de les tres beques que la Fundació Privada Daniel Bravo Andreu ha concedit per a estades de recerca curtes a l’estranger. L’altre beneficiari és el Dr. Jesús Álvarez-García, de l’Institut de Recerca Sant Pau.\nDes que es van crear el 2013, l'objectiu de les Beques Daniel Bravo és estimular la recerca biomèdica d'alt impacte acadèmic, clínic i social a Catalunya, principalment, en el camp de la imatge cardiovascular i les tècniques de diagnòstic no invasives. Cada ajut està dotat de 3.000 euros mensuals més despeses de desplaçament per a estades de tres a nou mesos en centres de prestigi internacional.\nReduir el risc d'arítmies i morts sobtades\nPaloma Jordà es va incorporar el 2017 al Servei de Cardiologia de l'Hospital Clínic on atén als pacients amb malalties arrítmiques i malalties del miocardi (múscul cardíac) d'origen hereditari. Participa, també, en diversos projectes d'investigació liderats per les Drs. Elena Arbelo i Ana García. "El meu objectiu és convertir-me en una cardiòloga especialitzada en les malalties cardíaques hereditàries", explica Paloma Jordà. El focus de la seva tesi doctoral és la caracterització genètica, clínica i radiològica de la miocardiopatia aritmogènica. Les persones amb aquesta miocardiopatia tenen un risc més alt de patir arítmia i mort sobtada. Amb l'objectiu d'identificar variables que permetin l'estratificació d'aquest risc, Jordà farà una estada a l'Institut de Cardiologia de Mont-real (Canadà) amb els doctors Rafik Tadros i Mario Talajic.\nComprendre les trombosi cardíaques\nJoaquim Bobi, estudiant de doctorat de la Universitat de Barcelona que investiga des de 2016 al grup d'aterosclerosi, malalties coronàries i insuficiència cardíaca de l'IDIBAPS ha rebut una altra beca. Bobi ha triat incorporar-se al grup Thoraxcenter de l'Erasmus University Medical Center a Rotterdam (Països Baixos) que dirigeix la Dra. Heleen van Beusekom per dur a terme el seu projecte. Els avenços de les últimes dècades en la gestió de síndromes coronàries agudes (SCA) han experimentat un impacte directe en la millora de les taxes de mortalitat. No obstant això, la informació dels aspectes biològics de les lesions i trombes que s'obtenen amb tècniques d'imatge coronària són limitades. "Hem de caracteritzar millor el fenotip de les trombosi i les lesions per entendre millor com contribueixen a les SCA greus i poder desenvolupar tractaments més precisos" comenta Joaquim Bobi.\nMés informació a: https://www.fundaciodanielbravo.org/es/beques-daniel-bravo/\nFundació Privada Daniel Bravo ,\nJoaquim Bobi ,\nPaloma Jordà ,\nMort sobtada ,


La Fundació MAP planta un arbre a cada municipi per celebrar els 50 anys de servei al Ripollès – Fundació MAP\nEl 2018 ha estat un any molt significatiu per la Fundació MAP per la celebració dels 50 anys de servei a les persones amb discapacitat i en situació de vulnerabilitat al Ripollès.\nLa fundació atén persones de tota la comarca i manté un vincle amb tots els municipis. Per això, com a mostra d’agraïment per acompanyar l’entitat en aquest aniversari i al llarg del mig segle de trajectòria, la fundació ha volgut obsequiar cada poble amb un arbre, que plantaran les brigades de jardineria del centre especial de treball CETMAP. Una manera de mostrar l’arrelament a tota la comarca, la voluntat de continuar creixent al seu costat i de deixar testimoni d’aquest vincle que uneix entitat i municipis.\nL’arbre que escollit és la Moixera de guilla (Sorbus aucuparia), de fulla caduca i molt resistent al fred, com els jardiners del MAP. Un exemplar típic de muntanya que pot viure molt bé al Ripollès. El seu fruit es conserva tot l’hivern i, tot i ser amargant, és comestible i se’l solen menjar els ocells en un període on aquest escasseja.\nUn arbre que simbolitza la fortalesa, la resistència i la perseverança de les famílies i particulars que fa 50 anys van donar una alternativa a persones que fins aleshores estaven al marge de la societat i que van aconseguir engegar uns serveis que, amb els anys, han esdevingut clau per a la inserció social i laboral d’aquestes persones.\nCada municipi ha escollit el lloc on fer les plantacions, que es realitzaran durant aquesta primera quinzena de març.\nUna brigada del MAP plantant l’arbre dels 50 anys a Campelles (prat de les Eres) en companyia de l’alcalde, Joan Dordas, i la presidenta i directora gerent de l’entitat, Casilda Gómez i Hermínia Ordeig. Dilluns 4 de març de 2019\nPlantada de l’arbre a Camprodon (Font de Llandrius)\nPlantada de l’arbre a Ribes de Freser (font del Prat)\nPlantada de l’arbre a Pardines\nPlantada de l’arbre a Molló (plaça de la Font Vella)


CASA A VILADEMULS, PLA DE L’ESTANY. TOCANT A L’EMPORDÀ I EL GIRONÈS - Gènion Immobles\nEmpreses i negocis\nPisos a Girona\nCases en venda a Girona\nMasies en venda a Girona\nMasies a l'Empordà\nFinques a Girona\nÀtics a Girona\nTerrenys en venda a Girona\nNaus industrials a Girona\nLocals en venda a Girona\nVull comprar una propietat\nVull vendre una propietat\n(+34) 972 20 86 36\nFrancesc Eiximenis, 20 3r 2a 17001 Girona\nPisos Cases Masies Naus Locals Empreses i negocis Oficines Aparcaments Parcel·les industrials Parcel·les residencials Sòl edificable Edificis\nPisos a Girona Cases en venda a Girona Masies en venda a Girona Masies a l'Empordà Finques a Girona Àtics a Girona Terrenys en venda a Girona Naus industrials a Girona Locals en venda a Girona Parcel·la Girona\nVull comprar una propietat Vull vendre una propietat\nCASA INDEPENDENT A TORREBOSCA, PLATJA D’ARO. AL COSTAT DEL CENTRE DEL POBLE\nCASA A BEGUR. INDEPENDENT, AMB 274M² CONSTRUÏTS I 400M² DE PARCEL·LA\nCASA A VILADEMULS, PLA DE L’ESTANY. TOCANT A L...\nCASA A VILADEMULS, PLA DE L’ESTANY. TOCANT A L’EMPORDÀ I EL GIRONÈS\nParcel·la 660 m2\nCasa de pedra amb 770 m² construïts i 225 m² de jardí. Planta noble amb amplis espais, sostres de volta catalana i bigues de fusta. Amb vistes al Pla de l’Estany i Empordà. Nucli medieval entre Girona, Figueres i la Costa Brava. A pocs minuts d’accés a l’autopista. Cost orientatiu de rehabilitació: 550.000 €\nAccepto rebre informació sobre les activitats, productes i serveis de IMMOBILIÀRIA SC\nInformació bàsica sobre el tractament de dades (LO 3/2018 i Reglament (UE) 2016/679 ]RGPD])\nResponsable del tractament: IMMOBILIÀRIA SC\nFinalitat: Oferir i gestionar els nostres serveis d'assessorament immobiliari.\nDrets: Pot exercir els drets previstos als articles 15 a 22 del RGPD, que es recullen a la nostra política de privacitat..\nRang de preu\nEl que diuen els nostres clients\nGènion fa un servei excel·lent i el vull recomanar com a exemple de bona eficàcia i gran eficiència.\nSerietat, eficiència i professionalitat en la seva gestió. Molt bons serveis i una molt bona cartera d' immobles i clients. Molt contents del seu treball i recomanem a qui vulgui vendre o comprar acudeixi a GENION. No se'n penedirà!!!\nSerietat irreprotxable, professionalitat i excel·lent assessor.\nMagnífica gestió, agradable i eficient. Totalment recomanable.\nFermin Sidera Riera\nProfessionals, altament efectius i amb les idees clares; no et fan perdre el temps. El tracte és també excel·lent. Molt recomanables!\nSaps les novetats que tenim cada mes?\nSubscriu-te al nostre butlletí per rebre les ofertes i novetats periòdicament, cada mes al teu correu.\nDrets: Pot exercir els drets previstos als articles 15 a 22 del RGPD, que es recullen a la nostra política de privacitat .\nHas d'acceptar la política de privacitat\nSituats al centre de Girona i amb una bona coneixença de les comarques de Girona, treballem a tota Catalunya i també en projectes d’inversió internacional.\nAdreça : Francesc Eiximenis, 20 3r 2a 17001 Girona\nFax : (+34) 872 08 18 54\nContacte Gènion Immobles\nEt donarem resposta el més ràpid possible, gràcies\n× Et podem ajudar?


Després d’un temps de preparació, un germà es compromet per a tota la vida a la comunitat. Aquestes són les paraules pronunciades el dia del seu compromís.\nGermà estimat, què demanes?\nLa misericòrdia de Déu i la comunitat dels meus germans.\nQue Déu acabi en tu allò que ell ha començat.\nGermà, que et confies a la misericòrdia de Déu, recorda’t que Crist, el Senyor, ve a socòrrer la teva fe humil i que, tot comprometent-se amb tu, acompleix per a tu la promesa: «Tothom qui per mi i per l’evangeli ho hagi deixat tot rebrà, ja en el temps present, cent vegades més de germans, germanes, mares, fills, i també persecucions, i, en el futur, la vida eterna.»\nAquest és un camí oposat a tota raó humana, però com Abraham només pots avançar-hi per la fe, sense veure-hi, confiat que el qui haurà donat la seva vida a causa de Crist la retrobarà.\nCamina des d’ara seguint els passos de Crist. No et preocupis pel demà. Busca primer el Regne de Déu i la seva justícia. Abandona’t, dóna’t, i t’abocaran a la falda una bona mesura, atapeïda, sacsejada i curulla fins a vessar.\nTant si dorms com si estàs despert, de nit i de dia, la llavor germina i creix, sense que tu sàpigues com. Que la teva vida interior no et doni un aire trist. Perfuma’t el cap i rentat’ la cara perquè només el teu Pare, present en els llocs més amagats, coneix la intenció del teu cor.\nRoman en la senzillesa i en la joia, la joia dels misericordiosos, la joia de l’amor fraternal. Sigues vigilant. Si has de reprendre un germà vés a trobar-lo, tot sol amb ell. Busca sempre la comunió amb el teu proïsme.\nConfia’t. Saps que hi ha un germà que té la missió d’escoltar-te. Comprèn-lo per ajudar-lo a acomplir el seu ministeri amb alegria.\nCrist, el Senyor, en la compassió i l’amor que et té, t’ha escollit per ser en l’Església un signe de l’amor fraternal. Ell et crida a realitzar amb els teus germans la paràbola de la comunitat.\nAixí, renunciant en endavant a mirar enrere, i amb el goig d’un agraïment infinit, no tinguis mai por d’avançar-te a l’albada per lloar i beneir i cantar el Crist, el teu Senyor.\nRep-me, Senyor, i viuré, i que m’alegri en la meva espera.\nGermà, és a Crist a qui respondràs les crides que ell et fa.\nVols consagrar-te amb tot el teu ésser per amor de Crist?\nVols acomplir la crida de Déu en la nostra comunitat, en comunió amb els teus germans?\nVols viure amb els teus germans en la comunitat de béns materials i espirituals, que és total obertura de cor?\nVols romandre en el celibat per estar més disponible a servir amb els teus germans i per donar-te sense reserves a l’amor de Crist?\nVols, per tal de ser un sol cor i una sola ànima i per realitzar plenament la nostra unitat, adoptar les opcions comunitàries expressades pel servidor de la comunió, recordant que ell és tan sols un pobre de l’Evangeli?\nVols, reconeixent sempre a Crist en els teus germans, vetllar per ells tant en els bons com en els mals dies, en el sofriment i en l’alegria?\nEn conseqüència, a causa de Crist i de l’Evangeli, des d’ara tu ets germà de la nostra comunitat.\nQue aquest anell sigui el signe de la nostra fidelitat en el Senyor.\n«Renunciant en endavant a mirar enrere,\ni amb el goig\nd’un agraïment infinit,\nno tinguis mai por d’avançar-te a l’albada\nel Crist, el teu Senyor.»\nCompromís per a tota la vida\nPrinted from: https://www.taize.fr/ca_article28648.html - 26 May 2022